CELEX: 32018R0046
Language: sl
Date: 2017-10-20 00:00:00
Title: Delegirana uredba Komisije (EU) 2018/46 z dne 20. oktobra 2017 o načrtu za zavržke pri nekaterih vrstah pridnenega in globokomorskega ribolova v severozahodnih vodah za leto 2018

12.1.2018   
               
               
                  SL
               
               
                  Uradni list Evropske unije
               
               
                  L 7/13
               
            DELEGIRANA UREDBA KOMISIJE (EU) 2018/46
      z dne 20. oktobra 2017
      o načrtu za zavržke pri nekaterih vrstah pridnenega in globokomorskega ribolova v severozahodnih vodah za leto 2018
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (1) in zlasti člena 15(6) ter člena 18(1) in (3) Uredbe,
      ob upoštevanju naslednjega:
      
                  (1)
               
               
                  Cilj Uredbe (EU) št. 1380/2013 je postopna odprava zavržkov za ves ribolov v Uniji z uvedbo obveznosti iztovarjanja ulova za vrste, za katere veljajo omejitve ulova.
               
            
                  (2)
               
               
                  Za izvajanje obveznosti iztovarjanja ulova člen 15(6) Uredbe (EU) št. 1380/2013 Komisijo pooblašča, da na podlagi skupnih priporočil, ki jih države članice pripravijo po posvetu z zadevnimi svetovalnimi sveti, z delegiranim aktom sprejme načrte za zavržke, ki lahko trajajo največ tri leta.
               
            
                  (3)
               
               
                  Delegirana uredba Komisije (EU) 2016/2375 (2) je določila načrt za zavržke pri nekaterih vrstah pridnenega ribolova v severozahodnih vodah za obdobje 2016–2018 na podlagi skupnega priporočila, ki so ga leta 2016 predložili Belgija, Irska, Španija, Francija, Nizozemska in Združeno kraljestvo.
               
            
                  (4)
               
               
                  Belgija, Irska, Španija, Francija, Nizozemska in Združeno kraljestvo imajo neposredni upravljalni interes za ribolov v severozahodnih vodah. Navedene države so 31. maja 2017 po posvetovanju s svetovalnim svetom za severozahodne vode Komisiji predložile novo skupno priporočilo o načrtu za zavržke pri nekaterih vrstah pridnenega in globokomorskega ribolova v severozahodnih vodah za leto 2018. Pridobljen je bil znanstveni prispevek zadevnih znanstvenih organov, ki ga je pregledal Znanstveni, tehnični in gospodarski odbor za ribištvo (STECF) (3). Ukrepi iz skupnega priporočila so v skladu s členom 18(3) Uredbe (EU) št. 1380/2013 in se lahko vključijo v to uredbo.
               
            
                  (5)
               
               
                  Glede severozahodnih voda se v skladu s členom 15(1)(c) Uredbe (EU) št. 1380/2013 obveznost iztovarjanja uporablja za vrste, ki opredeljujejo ribolov, za katerega veljajo omejitve ulova, najpozneje od 1. januarja 2016. V novem skupnem priporočilu so določene flote, ki bodo morale biti skladne z obveznostjo iztovarjanja pri mešanem ribolovu na trsko, vahnjo, mola in saja, pri ribolovu na škampa, pri mešanem ribolovu na morskega lista in morsko ploščo ter pri ribolovu na osliča, krilatega romba in polaka.
               
            
                  (6)
               
               
                  V skladu z novim skupnim priporočilom bi moral načrt za zavržke za leto 2018 poleg ribolovnih vrst iz Delegirane uredbe (EU) 2016/2375 (tj. zelo mešan ribolov trske, vahnje, mola in saja, ribolov škampa, mešan ribolov morskega lista in morske plošče ter ribolov osliča, krilatega romba in polaka) zajemati tudi ribolov saja v razdelkih ICES VI in Vb ter VII. Pri nekaterih vrstah ribolova bi bilo treba zajeti tudi vrste iz prilova.
               
            
                  (7)
               
               
                  Novo skupno priporočilo predlaga tudi, da se obveznost iztovarjanja uporablja od leta 2018 za globokomorski ribolov z vlečnimi mrežami in potegalkami za lov na črnega morskega meča, modrega lenga in repake v podobmočju ICES VI in razdelku ICES Vb.
               
            
                  (8)
               
               
                  Novo skupno priporočilo za leto 2018 predlaga izjemo zaradi visoke stopnje preživetja iz člena 15(4)(b) Uredbe (EU) št. 1380/2013 za škampa, ki se lovi z vršami, pastmi ali košarami v razdelku ICES VI in na podobmočju VII, ob upoštevanju značilnosti orodij, ribolovnih praks in ekosistema. STECF je ugotovil, da je izjema utemeljena. Zato bi bilo treba navedeno izjemo vključiti v načrt za zavržke za leto 2018.
               
            
                  (9)
               
               
                  Novo skupno priporočilo za leto 2018 predlaga izjemo zaradi visoke stopnje preživetja, kot je navedeno v členu 15(4)(b) Uredbe (EU) št. 1380/2013 za morskega lista pod najmanjšo referenčno velikostjo ohranjanja, ki se lovi z vlečnimi mrežami s širilkami z velikostjo mrežnega očesa 80–99 mm v razdelku ICES VIId znotraj šestih morskih milj od obale in zunaj opredeljenih območij odraščanja. STECF je izjavil, da bi bilo treba opredeliti območja odraščanja, navedena v uredbi. Zato bi bilo treba to izjemo vključiti v načrt za zavržke za leto 2018 pod pogojem, da zadevne države članice opravijo dodatne preskuse in posredujejo informacije o lokaciji območij odraščanja.
               
            
                  (10)
               
               
                  Novo skupno priporočilo za leto 2018 predlaga sedem izjem de minimis od obveznosti iztovarjanja za nekatere vrste ribolova in do nekaterih ravni. STECF je proučil dokaze, ki so jih predložile države članice, in ugotovil, da skupno priporočilo vsebuje utemeljene argumente o tem, da je dodatna izboljšanja glede selektivnosti težko doseči, in/ali o nesorazmernih stroških ravnanja z naključnim ulovom, ki so v nekaterih primerih podprti s kvalitativno oceno stroškov. Ob upoštevanju navedenega in odsotnosti drugačnih znanstvenih podatkov je primerno vključiti te izjeme de minimis v načrt za zavržke za leto 2018 v skladu z odstotnimi deleži, predlaganimi v skupnem priporočilu, in na ravneh, ki ne presegajo dovoljenih ravni iz člena 15(1) Uredbe (EU) št. 1380/2013.
               
            
                  (11)
               
               
                  Izjema de minimis, predlagana za mola, do največ 6 % celotnega letnega ulova te vrste s plovili, ki uporabljajo pridnene vlečne mreže in potegalke z velikostjo mrežnega očesa manj kot 100 mm ter pelagične vlečne mreže za ribolov na mola v razdelkih ICES VIId in VIIe, temelji na dejstvu, da je povečanje selektivnosti zelo težko doseči.
               
            
                  (12)
               
               
                  Izjema de minimis, predlagana za mola, do največ 6 % celotnega letnega ulova te vrste s plovili, ki uporabljajo pridnene vlečne mreže in potegalke z velikostjo mrežnega očesa manj kot 100 mm za ribolov na mola v razdelkih ICES VIIb–VIIj, temelji na dejstvu, da je povečanje selektivnosti zelo težko doseči.
               
            
                  (13)
               
               
                  Izjema de minimis, predlagana za mola, do največ 6 %, v letu 2018, celotnega letnega ulova te vrste s plovili, ki uporabljajo pridnene vlečne mreže in potegalke z velikostjo mrežnega očesa manj kot 100 mm za ribolov na mola v podobmočju ICES VII (razen VIIa, VIId in VIIe), temelji na dejstvu, da je povečanje selektivnosti zelo težko doseči.
               
            
                  (14)
               
               
                  Kar zadeva te tri izjeme de minimis, predlagane za mola, je Delegirana uredba (EU) 2016/2375 od zadevnih držav članic zahtevala, da Komisiji predložijo dodatne znanstvene podatke, ki podpirajo te izjeme. STECF je pripomnil, da so bili z dodatnimi podatki razjasnjeni nekateri njegovi dvomi, vendar podatki še vedno niso popolni. STECF je poudaril potrebo po bolj usklajenem pristopu do tega staleža. Na podlagi znanstvenih dokazov, ki jih je pregledal STECF, in ob upoštevanju, da so bili dodatni dokazi, ki podpirajo izjemo, izboljšani, bi bilo treba to izjemo vključiti v načrt za zavržke za leto 2018.
               
            
                  (15)
               
               
                  Izjema de minimis, predlagana za škampa, do največ 6 % celotnega letnega ulova te vrste s plovili, ki lovijo škampa na podobmočju ICES VII, temelji na dejstvu, da je povečanje selektivnosti zelo težko doseči. STECF je ugotovil, da je izjema utemeljena. Zato bi bilo treba navedeno izjemo vključiti v načrt za zavržke za leto 2018.
               
            
                  (16)
               
               
                  Izjema de minimis, predlagana za škampa, do največ 2 % celotnega letnega ulova te vrste s plovili, ki lovijo škampa na podobmočju ICES VI, temelji na dejstvu, da je povečanje selektivnosti zelo težko doseči in da obstajajo količinski podatki, ki potrjujejo nesorazmerne stroške ravnanja z naključnim ulovom. STECF je ugotovil, da je izjema utemeljena. Zato bi bilo treba navedeno izjemo vključiti v načrt za zavržke za leto 2018.
               
            
                  (17)
               
               
                  Izjema de minimis, predlagana za morskega lista, do največ 3 % celotnega letnega ulova te vrste s plovili, ki uporabljajo vlečne mreže z gredjo z velikostjo mrežnega očesa 80–199 mm s povečano selektivnostjo v razdelkih ICES VIId, VIIe, VIIf, VIIg in VIIh, temelji na dejstvu, da je povečanje selektivnosti zelo težko doseči. STECF je navedel, da je namen izjeme kompenzirati uporabo selektivnejšega orodja in pokriti preostale zavržke. Zato bi bilo treba navedeno izjemo vključiti v načrt za zavržke za leto 2018.
               
            
                  (18)
               
               
                  Izjema de minimis, predlagana za morskega lista, do največ 3 % celotnega letnega ulova te vrste s plovili, ki uporabljajo trislojne in zabodne mreže za ribolov na morskega lista v razdelkih ICES VIId, VIIe, VIIf in VIIg, temelji na dejstvu, da je povečanje selektivnosti zelo težko doseči. STECF je ugotovil, da je izjema utemeljena. Zato bi bilo treba navedeno izjemo vključiti v načrt za zavržke za leto 2018.
               
            
                  (19)
               
               
                  Področje uporabe nekaterih določb Delegirane uredbe (EU) 2016/2375 je omejeno na leto 2017. Zato bi bilo treba omenjeno uredbo razveljaviti in jo nadomestiti z novo, ki bi učinkovala od 1. januarja 2018.
               
            
                  (20)
               
               
                  Ker ukrepi iz te uredbe neposredno vplivajo na načrtovanje ribolovne sezone plovil Unije in z njo povezane gospodarske dejavnosti, bi morala ta uredba začeti veljati takoj po objavi. Uporabljati bi se morala od 1. januarja 2018 –
               
            SPREJELA NASLEDNJO UREDBO:
      Člen 1
      Izvajanje obveznosti iztovarjanja
      Obveznost iztovarjanja iz člena 15(1) Uredbe (EU) št. 1380/2013 se uporablja v conah ICES V (razen Va in samo v vodah Unije Vb), VI in VII za pridneni in globokomorski ribolov v skladu s to uredbo.
      Člen 2
      Opredelitev pojmov
      „Flamska ploskev“ pomeni zadnji konusni mrežasti del vlečne mreže z gredjo, katerega prednji del je neposredno pritrjen na vrečo. Zgornji in spodnji mrežasti deli ploskve morajo imeti mrežna očesa velikosti najmanj 120 mm, merjeno med vozli, ploskev pa mora imeti raztegnjeno dolžino najmanj 3 m.
      Člen 3
      Ribolov, za katerega velja obveznost iztovarjanja
      Obveznost iztovarjanja velja za vsak ribolov, kot je določeno v Prilogi, in je predmet izjem iz členov 4 in 5.
      Člen 4
      Izjema na podlagi stopnje preživetja
      1.   Izjema na podlagi stopnje preživetja iz člena 15(4)(b) Uredbe (EU) št. 1380/2013 se uporablja za:
      
                  (a)
               
               
                  škampa (Nephrops norvegicus), ki se lovi z vršami, pastmi ali košarami (kodi orodja (4) FPO in FIX) v podobmočjih ICES VI in VII;
               
            
                  (b)
               
               
                  ulov morskega lista (Solea solea) pod najmanjšo referenčno velikostjo ohranjanja, ki se lovi z vlečnimi mrežami s širilkami (kode orodja OTT, OTB, TBS, TBN, TB, PTB, OT, PT, TX) z velikostjo mrežnega očesa vreče 80–99 mm v razdelku ICES VIId znotraj šestih morskih milj od obale in zunaj opredeljenih območij odraščanja v okviru ribolovnih operacij, ki izpolnjujejo naslednje pogoje: plovila z dolžino največ 10 metrov, močjo motorja največ 221 kW, kadar lovijo v vodah globine manj kot 30 metrov in z omejenim trajanjem vleke, najdlje uro in pol. Takšen ulov morskega lista se takoj izpusti.
               
            2.   Pred 1. majem 2018 države članice z neposrednim upravljalnim interesom v severozahodnih vodah Komisiji predložijo dodatne znanstvene podatke, ki podpirajo izjemo iz odstavka 1(b). Znanstveni, tehnični in gospodarski odbor za ribištvo (STECF) navedene podatke oceni pred 1. septembrom 2018.
      Člen 5
      Izjeme de minimis
      Z odstopanjem od člena 15(1) Uredbe (EU) št. 1380/2013 se lahko zavržejo naslednje količine:
      
                  (a)
               
               
                  za mola (Merlangius merlangus), do največ 6 % celotnega letnega ulova te vrste s plovili, za katera velja obveznost iztovarjanja mola in uporabljajo pridnene vlečne mreže in potegalke z velikostjo mrežnega očesa manj kot 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT in TX) ter pelagične vlečne mreže (OTM, PTM) za ribolov mola v razdelkih ICES VIId in VIIe;
               
            
                  (b)
               
               
                  za mola (Merlangius merlangus), do največ 6 % celotnega letnega ulova te vrste s plovili, za katera velja obveznost iztovarjanja mola in uporabljajo pridnene vlečne mreže in potegalke z velikostjo mrežnega očesa manj kot 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT in TX) ter pelagične vlečne mreže (OTM, PTM) za ribolov mola v razdelkih ICES VIIb–VIIj;
               
            
                  (c)
               
               
                  za mola (Merlangius merlangus), do največ 6 % celotnega letnega ulova te vrste s plovili, za katera velja obveznost iztovarjanja mola in uporabljajo pridnene vlečne mreže in potegalke z velikostjo mrežnega očesa manj kot 100 mm (OTB, SSC, OTT, PTB, SDN, SPR, TBN, TBS, TB, SX, SV OT, PT in TX) ter pelagične vlečne mreže (OTM, PTM) za ribolov mola v podobmočju ICES VII, razen v razdelkih VIIa, VIId in VIIe;
               
            
                  (d)
               
               
                  za škampa (Nephrops norvegicus), do največ 6 % celotnega letnega ulova navedene vrste s plovili, za katera velja obveznost iztovarjanja škampa in lovijo škampa na podobmočju ICES VII;
               
            
                  (e)
               
               
                  za škampa (Nephrops norvegicus), do največ 2 % celotnega letnega ulova navedene vrste s plovili, za katera velja obveznost iztovarjanja škampa in lovijo škampa na podobmočju ICES VI;
               
            
                  (f)
               
               
                  za morskega lista (Solea solea), do največ 3 % celotnega letnega ulova zadevne vrste s plovili, za katera velja obveznost iztovarjanja morskega lista in uporabljajo trislojne in zabodne mreže za ribolov morskega lista v razdelkih ICES VIId, VIIe, VIIf in VIIg;
               
            
                  (g)
               
               
                  za morskega lista (Solea solea), do največ 3 % celotnega letnega ulova navedene vrste s plovili, za katera velja obveznost iztovarjanja morskega lista in uporabljajo vlečne mreže z gredjo z velikostjo mrežnega očesa 80–199 mm s povečano selektivnostjo (na primer podaljšek z velikimi mrežnimi očesi) za ribolov morskega lista v razdelkih ICES VIId, VIIe, VIIf, VIIg in VIIh.
               
            Člen 6
      Plovila, za katera velja obveznost iztovarjanja
      1.   Države članice v skladu z merili, določenimi v Prilogi k tej uredbi, določijo plovila, za katera velja obveznost iztovarjanja, za vsak posamezen ribolov.
      Za plovila, za katera je veljala obveznost iztovarjanja za nekatere vrste ribolova v letu 2017, še naprej velja obveznost iztovarjanja za navedene vrste ribolova.
      2.   Zadevne države članice pred 31. decembrom 2017 Komisiji ter drugim državam članicam prek varnega spletišča Unije za nadzor ribištva predložijo seznam plovil, ki so bila določena v skladu z odstavkom 1 za vsak posamezen ribolov iz Priloge. Države članice navedene sezname posodabljajo.
      Člen 7
      Razveljavitev
      Delegirana uredba (EU) 2016/2375 se razveljavi.
      Člen 8
      Začetek veljavnosti
      Ta uredba začne veljati dan po objavi v Uradnem listu Evropske unije.
      Uporablja se od 1. januarja 2018 do 31. decembra 2018.
      Izjema je člen 6, ki se uporablja od datuma začetka veljavnosti te uredbe.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 20. oktobra 2017
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 352, 12.10.2016, str. 39.
      
         (2)  Delegirana uredba Komisije (EU) 2015/2438 z dne 12. oktobra 2015 je določila načrt za zavržke pri nekaterih vrstah pridnenega ribolova v severozahodnih vodah za obdobje 2016–2018 (UL L 336, 23.12.2016, str. 29) ter je bila razveljavljena in nadomeščena z Delegirano uredbo Komisije (EU) 2016/2375 z dne 12. oktobra 2016 o načrtu za zavržke pri nekaterih vrstah pridnenega ribolova v severozahodnih vodah za obdobje 2016–2018 (UL L 352, 23.12.2015, str. 39).
      
         (3)  2017-07_STECF PLEN 17-02_JRCxxx.pdf
      
         (4)  Kode orodja, ki se uporabljajo v tej uredbi, je opredelila Organizacija Združenih narodov za prehrano in kmetijstvo.
      
         PRILOGA
         
            Ribolov, za katerega velja obveznost iztovarjanja
         
         
                     a)
                  
                  
                     Ribolov v vodah Unije in mednarodnih vodah podobmočja ICES VI in razdelka Vb
                     
                                 Ribolov
                              
                              
                                 Koda orodja
                              
                              
                                 Opis ribolovnega orodja
                              
                              
                                 Velikost mrežnega očesa
                              
                              
                                 Vrste za iztovor
                              
                           
                                 trska (Gadus morhua), vahnja (Melanogrammus aeglefinus), mol (Merlangius merlangus) in saj (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečne mreže in potegalke
                              
                              
                                 vse velikosti
                              
                              
                                 ves ulov mola in prilov morskega lista, morske plošče in krilatega romba, če je skupni iztovorjeni ulov na plovilo za vse vrste v letih 2015 in 2016 (*1) vseboval več kot 5 % naslednjih rib iz družine Gadidae: trska, vahnja, mol in saj skupaj
                              
                           
                                 škamp (Nephrops norvegicus)
                              
                              
                                 OTB, SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 vlečne mreže, potegalke, vrše, pasti in košare
                              
                              
                                 vse velikosti
                              
                              
                                 ves ulov škampa in prilov vahnje, morskega lista, morske plošče in krilatega romba, če je skupni iztovorjeni ulov na plovilo vseh vrst v letih 2015 in 2016 (*1) vseboval več kot 5 % škampa
                              
                           
                                 saj (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečne mreže
                              
                              
                                 ≥ 100 mm
                              
                              
                                 ves ulov saja, če je skupni iztovorjeni ulov na plovilo vseh vrst v letih 2015 in 2016 (*1) vseboval več kot 50 % saja
                              
                           
                                 črni morski meč (Aphanopus carbo)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečne mreže in potegalke
                              
                              
                                 ≥ 100 mm
                              
                              
                                 ves ulov črnega morskega meča, če je skupni iztovorjeni ulov na plovilo vseh vrst v letih 2015 in 2016 (*1) vseboval več kot 20 % črnega morskega meča
                              
                           
                                 modri leng (Molva dypterygia)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečne mreže in potegalke
                              
                              
                                 ≥ 100 mm
                              
                              
                                 ves ulov modrega lenga, če je skupni iztovorjeni ulov na plovilo vseh vrst v letih 2015 in 2016 (*1) vseboval več kot 20 % modrega lenga
                              
                           
                                 repaki (Coryphaeides rupestris, Macrourus berglax)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečne mreže in potegalke
                              
                              
                                 ≥ 100 mm
                              
                              
                                 ves ulov repakov, če je skupni iztovorjeni ulov na plovilo vseh vrst v letih 2015 in 2016 (*1) vseboval več kot 20 % repakov
                              
                           
               
                     b)
                  
                  
                     Ribolov v podobmočjih ICES VI in VII ter vodah Unije in mednarodnih vodah razdelka ICES Vb
                     
                                 Ribolov
                              
                              
                                 Koda orodja
                              
                              
                                 Opis ribolovnega orodja
                              
                              
                                 Velikost mrežnega očesa
                              
                              
                                 Vrste za iztovor
                              
                           
                                 oslič
                                 (Merluccius merluccius)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM TB, SX, SV, OT, PT, TX
                              
                              
                                 vlečne mreže in potegalke
                              
                              
                                 vse velikosti
                              
                              
                                 ves ulov osliča, če je skupni iztovorjeni ulov na plovilo vseh vrst v letih 2015 in 2016 (*2) vseboval več kot 10 % osliča
                              
                           
                                 oslič
                                 (Merluccius merluccius)
                              
                              
                                 GNS, GN, GND, GNC, GTN, GTR, GEN
                              
                              
                                 vse zabodne mreže
                              
                              
                                 vse velikosti
                              
                              
                                 ves ulov osliča
                              
                           
                                 oslič
                                 (Merluccius merluccius)
                              
                              
                                 LL, LLS, LLD, LX, LTL, LHP, LHM
                              
                              
                                 vsi parangali
                              
                              
                                 vse velikosti
                              
                              
                                 ves ulov osliča
                              
                           
               
                     c)
                  
                  
                     Ribolov v podobmočju ICES VII
                     
                                 Ribolov
                              
                              
                                 Koda orodja
                              
                              
                                 Opis ribolovnega orodja
                              
                              
                                 Velikost mrežnega očesa
                              
                              
                                 Vrste za iztovor
                              
                           
                                 škamp (Nephrops norvegicus)
                              
                              
                                 OTB, SSC, OTT, PTB, SDN, SPR, FPO, TBN, TB, TBS, OTM, PTM, SX, SV, FIX, OT, PT, TX
                              
                              
                                 vlečne mreže, potegalke, vrše, pasti in košare
                              
                              
                                 vse velikosti
                              
                              
                                 ves ulov škampa, če je skupni iztovorjeni ulov na plovilo vseh vrst v letih 2015 in 2016 (*3) vseboval več kot 10 % škampa
                              
                           
                                 saj (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečne mreže
                              
                              
                                 ≥ 100 mm
                              
                              
                                 ves ulov saja, če je skupni iztovorjeni ulov na plovilo vseh vrst v letih 2015 in 2016 (*3) vseboval več kot 50 % saja
                              
                           
               
                     d)
                  
                  
                     Ribolov v razdelku ICES VIIa
                     
                                 Ribolov
                              
                              
                                 Koda orodja
                              
                              
                                 Ribolovno orodje
                              
                              
                                 Velikost mrežnega očesa
                              
                              
                                 Vrste za iztovor
                              
                           
                                 trska (Gadus morhua), vahnja (Melanogrammus aeglefinus), mol (Merlangius merlangus) in saj (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečne mreže in potegalke
                              
                              
                                 vse velikosti
                              
                              
                                 ves ulov vahnje, če je skupni iztovorjeni ulov na plovilo vseh vrst v letih 2015 in 2016 (*4) vseboval več kot 10 % naslednjih rib iz družine Gadidae: trska, vahnja, mol in saj skupaj
                              
                           
               
                     e)
                  
                  
                     Ribolov v razdelku ICES VIId
                     
                                 Ribolov
                              
                              
                                 Koda orodja
                              
                              
                                 Ribolovno orodje
                              
                              
                                 Velikost mrežnega očesa
                              
                              
                                 Vrste za iztovor
                              
                           
                                 morski list (Solea solea)
                              
                              
                                 vlečna mreža z gredjo
                              
                              
                                 vse vlečne mreže z gredjo
                              
                              
                                 vse velikosti
                              
                              
                                 ves ulov morskega lista
                              
                           
                                 morski list (Solea solea)
                              
                              
                                 OTT, OTB, TBS, TBN, TB, PTB, OT, PT, TX
                              
                              
                                 vlečne mreže
                              
                              
                                 < 100 mm
                              
                              
                                 ves ulov morskega lista
                              
                           
                                 morski list (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 vse trislojne in zabodne mreže
                              
                              
                                 vse velikosti
                              
                              
                                 ves ulov morskega lista
                              
                           
                                 trska (Gadus morhua), vahnja (Melanogrammus aeglefinus), mol (Merlangius merlangus) in saj (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečne mreže in potegalke
                              
                              
                                 vse velikosti
                              
                              
                                 ves ulov mola, če je skupni iztovorjeni ulov na plovilo vseh vrst v letih 2015 in 2016 (*5) vseboval več kot 10 % naslednjih rib iz družine Gadidae: trska, vahnja, mol in saj skupaj
                              
                           
               
                     f)
                  
                  
                     Ribolov v razdelku ICES VIIe
                     
                                 Ribolov
                              
                              
                                 Koda orodja
                              
                              
                                 Ribolovno orodje
                              
                              
                                 Velikost mrežnega očesa
                              
                              
                                 Vrste za iztovor
                              
                           
                                 morski list (Solea solea)
                              
                              
                                 vlečna mreža z gredjo
                              
                              
                                 vse vlečne mreže z gredjo
                              
                              
                                 vse velikosti
                              
                              
                                 ves ulov morskega lista
                              
                           
                                 morski list (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 vse trislojne in zabodne mreže
                              
                              
                                 vse velikosti
                              
                              
                                 ves ulov morskega lista
                              
                           
               
                     g)
                  
                  
                     Ribolov v razdelkih ICES VIId in VIIe
                     
                                 Ribolov
                              
                              
                                 Koda orodja
                              
                              
                                 Ribolovno orodje
                              
                              
                                 Velikost mrežnega očesa
                              
                              
                                 Vrste za iztovor
                              
                           
                                 polak (Pollachius pollachius)
                              
                              
                                 GNS, GN, GND, GNC, GTN, GTR, GEN
                              
                              
                                 vse trislojne in zabodne mreže
                              
                              
                                 vse velikosti
                              
                              
                                 ves ulov polaka
                              
                           
               
                     h)
                  
                  
                     Ribolov v razdelkih ICES VIIb, VIIc in VIIf–VIIk
                     
                                 Ribolov
                              
                              
                                 Koda orodja
                              
                              
                                 Ribolovno orodje
                              
                              
                                 Velikost mrežnega očesa
                              
                              
                                 Vrste za iztovor
                              
                           
                                 morski list (Solea solea)
                              
                              
                                 vlečna mreža z gredjo
                              
                              
                                 vse vlečne mreže z gredjo
                              
                              
                                 vse velikosti
                              
                              
                                 ves ulov morskega lista
                              
                           
                                 morski list (Solea solea)
                              
                              
                                 GNS, GN, GND, GNC, GTN, GTR, GEN
                              
                              
                                 vse trislojne in zabodne mreže
                              
                              
                                 vse velikosti
                              
                              
                                 ves ulov morskega lista
                              
                           
               
                     i)
                  
                  
                     ribolov v razdelkih ICES VIIb, VIIc, VIIe in VIIf–VIIk
                     
                                 Ribolov
                              
                              
                                 Koda orodja
                              
                              
                                 Ribolovno orodje
                              
                              
                                 Velikost mrežnega očesa
                              
                              
                                 Vrste za iztovor
                              
                           
                                 trska (Gadus morhua), vahnja (Melanogrammus aeglefinus), mol (Merlangius merlangus) in saj (Pollachius virens)
                              
                              
                                 OTB, SSC, OTT, PTB, SDN, SPR, TBN, TBS, OTM, PTM, TB, SX, SV, OT, PT, TX
                              
                              
                                 vlečne mreže in potegalke
                              
                              
                                 vse velikosti
                              
                              
                                 ves ulov mola, če je skupni iztovorjeni ulov na plovilo vseh vrst v letih 2015 in 2016 (*6) vseboval več kot 10 % naslednjih rib iz družine Gadidae: trska, vahnja, mol in saj skupaj
                              
                           
               
            (*1)  Plovila, za katera velja obveznost iztovarjanja za ta ribolov v skladu z Delegirano Uredbo Komisije (EU) 2016/2375, ostanejo na seznamu iz člena 4 te uredbe kljub spremembi referenčnega obdobja in za njih še naprej velja obveznost iztovarjanja za ta ribolov.
         
            (*2)  Plovila, za katera velja obveznost iztovarjanja za ta ribolov v skladu z Delegirano Uredbo Komisije (EU) 2016/2375, ostanejo na seznamu iz člena 4 te uredbe kljub spremembi referenčnega obdobja in za njih še naprej velja obveznost iztovarjanja za ta ribolov.
         
            (*3)  Plovila, za katera velja obveznost iztovarjanja za ta ribolov v skladu z Delegirano Uredbo Komisije (EU) 2016/2375, ostanejo na seznamu iz člena 4 te uredbe kljub spremembi referenčnega obdobja in za njih še naprej velja obveznost iztovarjanja za ta ribolov.
         
            (*4)  Plovila, za katera velja obveznost iztovarjanja za ta ribolov v skladu z Delegirano Uredbo Komisije (EU) 2016/2375, ostanejo na seznamu iz člena 4 te uredbe kljub spremembi referenčnega obdobja in za njih še naprej velja obveznost iztovarjanja za ta ribolov.
         
            (*5)  Plovila, za katera velja obveznost iztovarjanja za ta ribolov v skladu z Delegirano Uredbo Komisije (EU) 2016/2375, ostanejo na seznamu iz člena 4 te uredbe kljub spremembi referenčnega obdobja in za njih še naprej velja obveznost iztovarjanja za ta ribolov.
         
            (*6)  Plovila, za katera velja obveznost iztovarjanja za ta ribolov v skladu z Delegirano Uredbo Komisije (EU) 2016/2375, ostanejo na seznamu iz člena 4 te uredbe kljub spremembi referenčnega obdobja in za njih še naprej velja obveznost iztovarjanja za ta ribolov.